Garage Remains the Same Tour
Garage Remains the Same Tour იყო ამერიკული მძიმე მეტალ ჯგუფ მეტალიკის 1999 წელს გამართული საკონცერტო ტურნე. იგი ჩატარდა მათი ქავერ-ვერსიების ალბომის, Garage Inc., მხარდასაჭერად, რომელიც გამოვიდა 1998 წლის 24 ნოემბერს. ტურნეს სახელწოდება ალბომის Garage Inc. და ლედ ზეპელინის სიმღერის The Song Remains the Same სათაურთა ჰიბრიდია. მეტალიკამ S&M-ის მსგავსი ორი საკონცერტო შოუ გამართა ორკესტრთა თანხლებით: ერთი 19 ნოემბერს გერმანიაში და მეორე 23 ნოემბერს აშშ-ში, ნიუ-იორკში. 2000 წელს ჯგუფმა ამავე სახელით გამოუშვა შეზღუდული რაოდენობის ალბომი ტურნეზე ჩაწერილი ექვსი სიმღერით, რომლებიც საჩუქრად გადასცა მათი ფანკლუბის საიტზე პლატინის სტატუსის მქონე რამდენიმე მომხმარებელს.